ΓΡΑΠΤΗ ΕΡΩΤΗΣΗ E-2648/00

υποβολή: W.G. van Velzen (PPE-DE) προς την Επιτροπή

(1 Αυγούστου 2000)

Θέμα: Τέλη διεθνούς περιαγωγής για την κινητή τηλεφωνία

Τον Ιούνιο, το Ευρωπαϊκό Κοινοβούλιο, σε ψήφισμά του (A5-0258/00) εξέφρασε την ανησυχία του για τα τέλη διεθνούς περιαγωγής για τους χρήστες κινητών τηλεφώνων. Η Επιτροπή είχε ανακοινώσει προηγουμένως τη διεξαγωγή έρευνας για το θέμα αυτό.

1. Σε ποια φάση ευρίσκεται η έρευνα της Επιτροπής για ταψηλά τέλη περιαγωγής;

2. Μπορεί να επιβεβαιώσει η Επιτροπή ότι για ορισμένους φορείς εκμετάλλευσης των δικτύων το 5 % των τακτικότερων πελατών διεθνούς περιαγωγής αποφέρει 70 % του κέρδους σε αυτόν τον τομέα;

3. α) Ποια νομοθετικά μέτρα λαμβάνει η Επιτροπή προκειμένου να μειωθούν τα τέλη περιαγωγής, και επομένως το κόστος για τους πολίτες, λαμβάνοντας επίσηςπόψη το ψήφισμα του Κοινοβουλίου της 18ης Μαΐου 2000 (A5-0231/00) καθώς και το ψήφισμα της 13ης Ιουνίου 2000 (A5-0258/00) (αιτιολογική σκέψη Ε, πρώτη περίπτωση) στο οποίο το Κοινοβούλιο επισημαίνει ότι τα τέλη αυτά είναι πολύψηλά;

β) Πότε προτίθεται η Επιτροπή να ρυθμίσει αυτό το θέμα;

Απάντηση του κ. Monti εξ ονόματος της Επιτροπής

(4 Οκτωβρίου 2000)

1. Στις 27 Ιουλίου 1999, η Επιτροπή κίνησε τομεακές έρευνες σε τρεις διαφορετικούς τομείς των τηλεπικοινωνιών που χαρακτηρίζονται από τιμολογιακά προβλήματα: περιαγωγή κινητής τηλεφωνίας, μισθωμένες γραμμές και πρόσβαση τοπικού βρόχου (αποδεσμοποίηση). Η Επιτροπή σημειώνει ότι το ψήφισμα του Ευρωπαϊκού Κοινοβουλίου R5-0258/00 της 13ης Ιουνίου 2000 ασπάζεται τις ανησυχίες της ότι κατά τα φαινόμενα μεγάλες αγορές κινητής τηλεφωνίας δεν εμφανίζουν αποτελεσματικό ανταγωνισμό. Οι αγορές κινητής τηλεφωνίας που δεν λειτουργούν αποτελεσματικά από ανταγωνιστική άποψη είναι οι χονδρικές αγορές περιαγωγής και τερματισμού κλήσεων καθώς και οι λιανικές αγορέςπηρεσιών κινητής τηλεφωνίας που βασίζονται στις χονδρικές αυτές τιμές καθώς και η αγορά διεθνών κλήσεων κινητής τηλεφωνίας.

Για πρακτικούς λόγους οι τρεις έρευνες κινήθηκαν διαδοχικά. Ως μέρος της έρευνας στον τομέα της περιαγωγής, τον Ιανουάριο του 2000 εστάλησαν επίσημες αιτήσεις πληροφοριών σε όλους τους φορείς κινητής τηλεφωνίας και τους προμηθευτέςπηρεσιών της Κοινότητας καθώς και στις εθνικές αρχές όλων των κρατών μελών (βλ. IP/00/111 της 4ης Φεβρουαρίου 2000). Πρόσθετες αιτήσεις πληροφοριών εστάλησαν σε επιχειρήσεις που ανταποκρίθηκαν με ελλιπή ή λανθασμένο τρόπο. Προς το παρόν, οι απαντήσεις που λήφθηκαν βρίσκονται σε φάση ανάλυσης και επεξεργασίας. Η ανάλυση θα καλύψει ολόκληρο τον ΕΟΧ χάρη στη συνεργασία πουπαγορεύει η συμφωνία για τον Ευρωπαϊκό Οικονομικό Χώρο και σε μια παράλληλη έρευνα από την αρχή εποπτείας της ΕΖΕΣ.

Η Επιτροπή αναμένει ότι η εσωτερική της έκθεση θα ολοκληρωθεί τον Οκτώβριο του 2000. Στα τέλη Νοεμβρίου 2000, θα πραγματοποιηθεί συνάντηση εμπειρογνωμόνων με τις εθνικές αρχές προκειμένου να συζητηθούν τα πορίσματα της έρευνας και η συνέχεια που πρέπει να δοθεί.

2. Η Επιτροπή δεν δύναται να επιβεβαιώσει την ύπαρξη ενός τέτοιου ποσοστού με βάση τα μέχρι στιγμής πορίσματά της.

3. α) Υπάρχουν σαφείς ενδείξεις ότι τα γενικότερα επίπεδα τιμών για περιαγωγή κινητής τηλεφωνίας δεν εξηγούνται από τεχνική άποψη (π.χ. κόστος δικτύων κινητής τηλεφωνίας) πράγμα το οποίο αποτελεί έναν από τους κύριους λόγους για τους οποίους η Επιτροπή αποφάσισε να κινήσει την τομεακή έρευνα σε σχέση με τις εν λόγω τιμές. Επειδή η έρευνα βασίζεται στους κοινοτικούς κανόνες ανταγωνισμού η Επιτροπή δεν μπορεί να μειώσει τα τέλη περιαγωγής γενικά ή σε αφηρημένο επίπεδο. Αντίθετα, το αν τα τέλη περιαγωγής είναιπερβολικά ή αν εισάγουν διακρίσεις πρέπει να προσδιορίζεται σε μεμονωμένες περιπτώσεις. Τα πορίσματα για παραβάσεις θα πρέπει να βασίζονται στα πραγματικά περιστατικά της εκάστοτεπόθεσης και να μην προεξοφλούνται.

β) Μετά την γενική αξιολόγηση των πορισμάτων της έρευνας στον τομέα της περιαγωγή τον Οκτώβριο, η Επιτροπή θα αποφασίσει σχετικά με την κατάλληλη συνέχεια που θα πρέπει να δοθεί στην εν λόγω τομεακή έρευνα, τον Νοέμβριο. Ωστόσο, η Επιτροπή μπορεί να αποφασίσει να κινήσει μεμονωμένες διαδικασίες οποτεδήποτε κρίνει ότιπάρχουν επαρκώς σοβαρά εκ πρώτης όψεως στοιχεία για παραβάσεις.